
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύ λλου 355 

2 Μαΐου 1997 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του διωρό<ρου κτιρίου 
με υπόγειο, φερομένου ως ιδιοκτησία Ελένης Τσό- 
χατζη, που βρίσκεται στον οικισμό Κλειώ της νήσου 
Λέσβου, προσθήκη κατ' επέκταση στη νότια όψη 
αυτού (ειδική ρύθμιση) και καθορισμός ειδικών όρων 

και περιορισμών δόμησης. 1 

Τροποποίηση ρυμοτομικού σχεδίου Δροσιάς Ν. Αττι¬ 
κής στο Ο.Τ. 27. 2 

Τροποποίηση ρυμοτομικού σχεδίου πόλης Ν. Αλικαρ- 
ννασού ΝΙ. Ηρακλείου. 3 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. ΔΠΑ/2938 0) 

Χαρακτηρισμός ως διατηρητέου του διωρόφου κτιρίου με 
υπόγειο, φερομένου ως ιδιοκτησία Ελένης Τσόχατζη, 
που βρίσκεται στον οικισμό Κλειώ της νήσου Λέσβου, 
προσθήκη κατ’ επέκταση στη νότια όψη αυτού (ειδική 
ρύθμιση) και καθορισμός ειδικών όρων και περιορισμών 
δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 -Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92. 

3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 
1, ε και παρ. 2, Ε, 8) αυτού. 


5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81, παρ. 1 του Ν. 1892/90» (ΦΕΚ 741/Β/29.11.90). 

6. Τον φάκελλο του θέματος, που διαβίβασε στο Τμήμα 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η Δ/νση Πολεοδομίας και 
Περιβάλλοντος της Νομαρχιακής Αυτοδιοίκησης Λέσβου 
με το αριθ. πρωτ. Π οικ. 5743/11.7.96 έγγραφο της και 
έλαβε αριθ. πρωτ. 4417/22.7.96 του Υπουργείου Αιγαίου. 

7. Την από 16.1,97 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στην ενδιαφερόμενη Ελένη Τσόχατζη με το αρ. πρωτ. 
ΔΠΑ/7971/96/31.1.97 έγγραφό μας. 

8. Την παρέλευση της προθεσμίας, όπως ορίζεται από 
τις κείμενες διατάξεις (άρθρο 4, παρ. 2 του Ν. 1577/85, 
όπως τροποποιήθηκε με το Ν. 1772/88), χωρίς να περιέλ¬ 
θουν τυχόν αντιρρήσεις από την ενδιαφερομένη Ελένη 
Τσόχατζη οτο Τμήμα Πολιτιστικής Ανάπτυξης της Δ/νσης 
Περιφερειακής Ανάπτυξης του Υπουργείου Αιγαίου 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέο το διώροφο κτίριο, 
φερόμενο ως ιδιοκτησία Ελένης Τσόχατζη, που βρίσκεται 
στον οικισμό Κλειώς της νήσου Λέσβου, όπως φαίνεται 
σημειωμένο στο τοπογρσφικό διάγραμμα σε κλίμακα 
1:10X3, που θεωρήθηκε από την Προϊσταμένη του Τμήμα¬ 
τος Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου με την αριθμ. 
2938/97 πράξη της και που συνοπτικό του αντίτυπο δημο¬ 
σιεύεται με την παρούσα απόφαση, επειδή το παραπάνω 
διώροφο κτίριο παρουσιάζει αξιόλογα μορφολογικά και 
αρχιτεκτονικά στοιχεία παραδοσιακής αρχιτεκτονικής. 

2. Στο χαρακτηριζόμενο ως διατηρητέο διώροφο κτίριο, 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών στοιχείων του και των εν 
γένει λειτουργικών και διακοσμητικών του στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις στο εσωτερικό 
για λόγους λειτουργικούς του χαρακτηριζόμενου ως δια- 

τηρητέου κτιρίου, εφ’ όσον δεν αλλοιώνεται ο αρχιτεκτο¬ 
νικός του χαρακτήρας. 

4. Επιτρέπεται η κατασκευή μικρής ισόγειας προσθή¬ 
κης (ειδική ρύμιση) για λειτουργικούς λόγους, στο ισόγειο 
τμήμα της νότιας όψης του χαρακτηρισμένου ως διατη¬ 
ρητέου κτιρίου, σύμφωνα με την μελέτη που εγκρίθηκε με 
το αριθ. 53/10.10.96, θέμα 21ο, πρακτικό της αρμόδιας 
Α' θμιας ΕΠΑΕ Ν. Λέσβου, χωρίς υπέρβαση των όρων δό¬ 
μησης της περιοχής. 

5. Απαγορεύεται η κατασκευή μεγάλου εξώστη στην 
βόρεια όψη (πρόσοψη) του κτιρίου, που θα είχε σαν απο¬ 
τέλεσμα την αλλοίωση της παραδοσιακής μορφής της. 

Επιτρέπεται η κατασκευή μικρής εξωτερικής σκάλας με 
πλατύσκαλο, που θα οδηγεί στην κύρια είσοδο του κτι¬ 
ρίου. 

6. Επιτρέπονται οι μικρές αλλαγές που προτείνονται 
στις όψεις του κτιρίου, εξυπηρετώντας τις λειτουργικές 
ανάγκες του χαρακτηριζόμενου ως διατηρητέου κτριρίου 
(εξαιρουμένης αυτής που αναφέρεται στην παράγραφο 5 
του παρόντος), όπως αυτές εγκρίθηκαν με το αριθ. 53/ 
10.10.96, θέμα 21ο πρακτικό της αρμόδιας Α' θμιας 


ΕΠΑΕ Λέσβου, στην σχετική μελέτη που της υποβλή¬ 
θηκε. 

7. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρήσεις 
των χώρων του κτιρίου. 

8. Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και στον περιβάλ¬ 
λοντα χώρο του, καθώς και για την τοποθέτηση επιγρα¬ 
φών απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 10 Απριλίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ. 11154/1116/96/97 (2) 

Τροποποίηση ρυμοτομικού σχεδίου Δροσιάς Ν. Αττικής 
στο Ο.Τ. 27. 

Ο ΝΟΜΑΡΧΗΣ ΑΝ. ΑΤΤΙΚΗΣ 

Έχοντας υπόψη: 

1. Τις διατάξεις του από 17.7.23 Ν.Δ. «περί σχεδίων πό¬ 
λεων και κωμών του Κράτους» όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης. Τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις (ΦΕΚ 90/Τ.Α./13 6.94) και τις όμοιες του Ν. 2240/ 
94» συμπλήρωση διατάξεων για την Νομαρχιακή Αυτοδιοί¬ 
κηση και άλλες διατάξεις (ΦΕΚ 153/Α/16.9.94) με τις 
οποίες ιδρύθηκαν οι Νομαρχιακές Αυτοδιοικήσεις. 

3. Τον ισχύοντα οργανισμό εσωτ. λειτουργίας των Υπη¬ 
ρεσιών της Νομαρχιακής Αυτοδιοίκησης Ανατ. Αττικής 
(ΦΕΚ 400Β795). 

4. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

5. Τις διατάξεις του Π.Δ. 183 ΦΕΚ 70Α786 περί εγκρί- 
σεως τροποποιήσεων σχεδίων πόλεων. 


6. Την υπ’ αριθ. 74/96 Απόφαση του Κοινοτικού Συμ¬ 
βουλίου Δροσιάς. 

7. Το πρακτικό 21 της 6 Συνεδρίας της 20.2.97 του 
ΣΧΟΠΝΑΑ. 

8. Την υπ' αριθμ. Δ.Υ./14.6.96 βεβαίωση της Κοινότη¬ 
τας Δροσιάς ότι με την Τροποποίηση δεν επιβαρύνεται ο 
Κοινοτικός προϋπολογισμός. 

9. Τις διατάξεις του άρθρου 29Α του Ν. 1558/85, όπως 
προστέθηκε με το άρθρο 27 του Ν. 2081/1992 (ΦΕΚ 
154Α) και το γεγονός, ότι από τις διατάξεις αυτής της από¬ 
φασης δεν προκαλείται δαπάνη εις βάρος του Κοινοτικού 
προϋπολογισμού, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Δροσιάς στο Ο.Τ. 27. 1) Με την μετατόπιση των Ο.Γ. και 
Ρ.Γ. 2) Την δημιουργία χώρου αντλιοστασίου με στοιχεία 
ΑΒΓΔΕΑ, όπως απεικονίζεται στο συνημμένο τοπογρα- 
φικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 31 Μαρτίου 1997 

Ο Νομάρχης 
ΔΗΜ. ΑΝ. ΦΡΑΓΚΟΣ 

Αριθ. 2200/1181 (3) 

Τροποποίηση ρυμοτομικού σχεδίου πόλης Ν. Αλικαρννα- 
σού Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του από 17.7.1923 περί σχεδίων πό¬ 
λεων και κωμών του Κράτους όπως τροποποιήθηκαν και 
μεταγενέστερα. 

2. Τις διατάξεις του 3200/68 περί διοικητικής αποκε- 
ντρώσεως όπως τροποποιήθηκε και συμπληρώθηκε. 

3. Τις διατάξεις του ΑΝ 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Το Π.Δ. 183/86 (ΦΕΚ 70Α και 5.6.86) περί εγκρί¬ 
σεων σχεδίων πόλεων και καθορισμού όρων και περιορι¬ 
σμών δόμησης από τους Νομάρχες. 

5. Τηνεγκ. 117/48407/20.6.86 περί εγκρίσεων τροπο¬ 
ποιήσεων και καθορισμού όρων και περιορισμών δόμησης 
από τους Νομάρχες. 

6. Τις ισχύουσες διατάξεις του ΓΟΚ 

7. Τη με αριθμ. 324/96 Απόφαση του Δήμου Ν. Αλικ/ 
σμού, συμβουλίου, που εγκρίνει την μεμονωμένη τροπο¬ 
ποίηση. 


8, Το πρακτικό 7°/20.3.97 του ΣΧΟΠ που γνωμοδοτεί 
υπέρ της προτεινομένης τροποποίησης. 

9. Τη με αρ. πρωτ. 6066/24.9.96 αίτηση του Δήμου Ν. 
Αλικ/σού που διαβιβάζει το φάκελλο της τροποποίησης 
στην Υπηρεσία μας, αποφασίζουμε: 

Εγκρίνουμε την μεμονωμένη τροποποίηση και συγκε¬ 
κριμένα την μετατροπή του χώρου της εκκλησίας οε κοι¬ 
νόχρηστο χώρο τα όρια του δε να είναι τα ίδια με την ιδιο¬ 
κτησία κλ. Μαρκουλάκη όπως φαίνεται στο συνημμένο το- 
πογραφικό διάγραμμα. 

Η απόφαση αυτή με τα συνημμένα τοπογραφικά δια¬ 
γράμματα να δημοσιευθεί στην Εφημερίδα της Κυβερνή- 
σεως. 

Η απόφαση αυτή ισχύει από τη δημοσίευση στην Εφη¬ 
μερίδα της Κυβερνήσεως. 

Η απόφαση αυτή δεν προκαλεί δαπάνη οε βάρος του 
Δημοσίου ή Κρατικού προϋπολογισμού. 

Ηράκλειο, 1 Απριλίου 1997 

Ο Νομάρχης κ.α.α. 

ΣΗΦΗΣ ΑΓΓΕΛΙΔΑΚΗΣ 

